PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti  27.05.2002

Nr. 190 

R A P O R T

asupra proiectului de Lege pentru aprobarea Ordonanţei de urgenţă a 

Guvernului nr. 43/2002 privind Parchetul Naţional Anticorupţie.



În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă cu   proiectul de Lege pentru aprobarea Ordonanţei de urgenţă a Guvernului nr.43/2002 privind Parchetul Naţional Anticorupţie, trimis cu adresa nr.190 din 15 aprilie 2002, înregistrat sub nr.31/399 din 15 aprilie 2002.



Cu avizul nr.441 din 2 aprilie 2002, Consiliul Legislativ a avizat favorabil proiectul  ordonanţei de urgenţă supusă aprobării prin prezentul proiect de lege.



Comisia pentru buget, finanţe şi bănci, sesizată în avizare, a hotărât avizarea favorabilă a proiectului de lege, în forma prezentată de Guvern, conform avizului nr.220 din 23 aprilie 2002.



Comisia pentru muncă şi protecţie socială, sesizată în avizare, a hotărât avizarea favorabilă a proiectului de lege, în forma prezentată, conform avizului nr.27/115/17 aprilie 2002.



Comisia pentru apărare, ordine publică şi siguranţă naţională, sesizată în avizare, a hotărât avizarea favorabilă a proiectului de lege, cu amendamente.



La comisie au fost depuse, în termen, şi înregistrate, amendamentele formulate de domnul deputat Lucian Augustin Bolcaş – din partea Grupului parlamentar P.R.M.,  domnul deputat Cornel Stirbeţ,  - din partea Grupului parlamentar P.N.L.,  domnul deputat Napoleon Pop, - vicelider al Grupului parlamentar P.N.L.,  domnul deputat Acsinte Gaspar - din partea Grupului parlamentar al P.S.D.,  domnii deputaţi Emil  Boc şi Mircea Toader, - din partea Grupului parlamentar al P.D., domnul deputat Cornel Bădoiu din partea Grupului parlamentar P.S.D. De asemenea, o notă cu observaţii şi propuneri de modificare şi completare a Ordonanţei de urgenţă a Guvernului nr.43/2002 privind Parchetul Naţional Anticorupţie, a fost formulată de către Serviciul Român de Informaţii.



S-a reţinut că această ordonanţă de urgenţă  instituie Parchetul Naţional Anticorupţie, structură autonomă în cadrul Ministerului Public, specializată în combaterea infracţiunilor de corupţie, având o  competenţă materială specială şi o competenţă teritorială generală, independentă în raporturile cu celelalte autorităţi judiciare şi în relaţiile cu celelalte autorităţi publice, desfăşurându-şi activitatea numai în  baza legii şi pentru asigurarea respectării acesteia. 



Proiectul cuprinde o reglementare coerentă din punct de vedere juridic, care  asigură condiţiile necesare pentru funcţionarea noului organism cu profesionalism şi operativitate,  precum şi coordonarea activităţii cu alţi factori implicaţi în combaterea corupţiei prin măsuri ferme, în vederea reducerii efective a fenomenului antisocial al corupţiei.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus în şedinţele din 14, 15 şi 21 mai 2002. La lucrările comisiei au participat în calitate de invitaţi, domnul Alexe Costache Ivanov – secretar de stat şi doamna Nicoleta Iliescu – director, în cadrul Ministerului Justiţiei, precum şi doamna Maria Despina Mihai - prim adjunct al Procurorului General al Parchetului de pe lângă Curtea Supremă de Justiţie.



La examinarea  prevederilor asupra cărora s-au formulat amendamente, au luat cuvântul pentru a-şi exprima punctele de  vedere autorii amendamentelor, ceilalţi membrii ai comisiei, precum şi reprezentanţii Ministerului Justiţiei şi ai Parchetului de pe lângă Curtea Supremă de Justiţie.



După dezbateri, s-a hotărât cu 11 voturi pentru, 3 voturi împotrivă şi o abţinere, ca proiectul de Lege pentru aprobarea Ordonanţei de urgenţă a Guvernului nr.43/2002 privind Parchetul Naţional Anticorupţie, să fie supus spre dezbatere şi adoptare plenului  Camerei Deputaţilor cu amendamentele admise şi însuşite de membrii comisiei, astfel cum rezultă din anexa nr.1 şi cu amendamentele respinse, astfel cum rezultă din anexa nr.2,  care fac  parte integrantă din prezentul raport.



În raport de obiectul şi conţinutul său, proiectul de lege face parte din categoria legilor organice, conform prevederilor art.72, pct.3, lit.h din Constituţia  României.

Anexa 1

AMENDAMENTE ADMISE:
Nr. Crt.
Text  iniţial
Amendamentul propus 

(autorul amendamentului)
Motivare

1.
     Articol unic. – Se aprobă Ordonanţa de urgenţă a Guvernului nr.43/2002 privind Parchetul Naţional Anticorupţie.
     Articol unic. – Se aprobă Ordonanţa de urgenţă a Guvernului nr.43/2002 privind Parchetul Naţional Anticorupţie, publicată în Monitorul Oficial al României, Partea I, nr.244 din 11.04.2002 cu următoarele modificări:

     Amendamentul Comisiei juridice.
     Pentru respectarea normelor de tehnică legislativă.

2.
          (Text din Ordonanţa de urgenţă a Guvernului nr.43/2002).

     Art.1 - (4) Parchetul Naţional Anticorupţie îşi desfăşoară activitatea potrivit principiului legalităţii, al imparţialităţii şi al  controlului ierarhic, sub autoritatea ministrului justiţiei.
1. La articolul 1, alineatul (4) va avea următorul cuprins:

     Art. 1 - (4)  Parchetul Naţional Anticorupţie îşi desfăşoară activitatea potrivit principiului legalităţii, al imparţialităţii şi al controlului ierarhic.

     Amendament propus de domnul deputat Bădoiu Cornel.


     Se elimină sintagma “sub autoritatea ministrului justiţiei” întrucât în raport de prevederile art.131 alin. (1) din Constituţie nu se justifică; pentru eficienţa Parchetului Naţional Anticorupţie este necesar ca Procurorul general al acestei instituţii să fie  independent în raporturile cu puterea executivă.

3.
     Art.3 alin. (1) lit.b) 

. . . . . . . . . . . . . . . . . . . . . . . . . . . . . . . . 

     b) conducerea, supravegherea şi controlul actelor de cercetare penală efectuate din dispoziţia procurorului de către ofiţerii de poliţie judiciară aflaţi sub autoritatea procurorului general al Parchetului Naţional Anticorupţie;
2. La articolul 3, alineatul (1) lit. b)  va avea următorul cuprins:

b) conducerea, supravegherea şi controlul actelor de cercetare penală efectuate din dispoziţiile procurorului de către ofiţerii de poliţie judiciară aflaţi sub autoritatea exclusivă a procurorului general al Parchetului Naţional Anticorupţie;

     Amendament propus de domnul deputat Cornel Bădoiu.


     Pentru a se elimina orice posibilitate de  imixtiune.

4.
     Art. 3 alin. (1) lit. e)
. . . . . . . . . . . . . . . . . . . . . . . . . . . . . . . . 

e) elaborarea raportului anual privind activitatea Parchetului Naţional Anticorupţie şi prezentarea acestuia în faţa Parlamentului;


3. La articolul 3, alineatul (1) lit. e) va avea următorul cuprins:

     e) elaborarea raportului anual privind activitatea Parchetului Naţional  Anticorupţie şi prezentarea acestuia în faţa Parlamentului, nu mai târziu de primul trimestru al anului viitor; 

     Amendament al Comisiei pentru apărare, ordine publică şi siguranţă naţională.


     Pentru raportarea cu celeritate a activităţii depuse de Parchetul Naţional Anticorupţie.

5.


      Art.5 -  (1) Parchetul Naţional Anticorupţie se organizează în secţii conduse de procurori şefi de secţie, şi anume: 

a)   secţia de combatere a corupţiei; 

b) secţia de combatere a infracţiunilor conexe infracţiunilor de corupţie.  

                 (2) În cadrul secţiilor se pot organiza servicii şi birouri, prin ordin al ministrului justiţiei, la propunerea procurorului general al Parchetului Naţional Anticorupţie, cu avizul  procurorului general al Parchetului de pe lângă Curtea Supremă de Justiţie.


4. La articolul 5, alineatele  (1)  şi (2) vor avea următorul cuprins:

      Art.5 - (1) La nivel central, Parchetul Naţional Anticorupţie se organizează în secţii conduse de procurori şefi de secţie, şi anume: 

c)   secţia de combatere a corupţiei; 

d) secţia de combatere a infracţiunilor conexe infracţiunilor de corupţie.  

                (2) În cadrul secţiilor se pot organiza servicii şi birouri, prin ordin al procurorului general de pe lângă Curtea Supremă de Justiţie,  la propunerea procurorului General al Parchetului Naţional Anticorupţie.

     Amendamentul Comisiei juridice.
  Textul adăugat precizează cu mai multă acurateţe structura organizatorică la nivel central.

6.
     Art.8. – (1) Procurorul general al Parchetului Naţional Anticorupţie este numit şi eliberat din funcţie de Preşedintele României, la propunerea ministrului justiţiei, pe o perioadă de 6 ani cu posibilitatea reînnoirii o singură dată a mandatului. 
      (2)  Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului  general al Parchetului Naţional Anticorupţie, pe o perioadă de 6 ani cu posibilitatea prelungirii încadrării în funcţie, cu acordul lor. 


5. La articolul 8, alineatele (1) şi (2) vor avea următorul cuprins:

     Art.8 - (1) Procurorul general al Parchetului Naţional Anticorupţie este numit şi eliberat din funcţie de Preşedintele României, la propunerea Consiliului Superior al Magistraturii, pe o perioadă de 6 ani cu posibilitatea reînnoirii o singură dată a mandatului. 
      (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, cu avizul favorabil al Consiliului Superior al Magistraturii, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului  general al Parchetului Naţional Anticorupţie, pe o perioadă de 6 ani cu posibilitatea prelungirii încadrării în funcţie, cu acordul lor. 

     Amendament propus de domnii  deputaţi Cornel Bădoiu şi Emil Boc. 


     Textul se impune datorită necesităţii asigurării unei independenţe din punct de vedere administrativ a instituţiei, precum şi evitarea oricărei presiuni sau influenţe în activitatea procurorilor Parchetului Naţional Anticorupţie.

     

7.
     Art.9. – (1) Pentru a fi numiţi în Parchetul Naţional Anticorupţie, procurorii trebuie să aibă calităţi profesionale deosebite, să se bucure de o bună reputaţie, să aibă o conduită morală ireproşabilă şi o pregătire specializată în combaterea infracţiunilor de corupţie.


     6. La articolul 9, alineatul (1) va avea următorul cuprins:

     (1)  Pentru a fi numiţi în Parchetul Naţional Anticorupţie, procurorii trebuie să aibă calităţi şi rezultate profesionale deosebite în combaterea infracţiunilor de corupţie.    

     Amendament formulat de Comisia pentru apărare, ordine publică şi siguranţă naţională. 


     Rezultatele înseamnă dovedirea eficienţei profesionale.



8.

     7. După alineatul (1) al articolului 9, se introduce un nou alineat, alineatul (11), cu următorul cuprins:

          “(11) Procurorul general al Parchetului Naţional Anticorupţie trebuie să nu fi fost sau să nu fie ofiţer, agent sau colaborator al nici unei structuri de informaţii sau contrainformaţii”.

     Amendament Comisia pentru apărare, ordine publică şi siguranţă naţională.


   Pentru a se evita orice conflict de competenţă şi interese între calităţile profesionale menţionate.

9.
     Art. 9 - (2) Condiţiile minime de vechime pe care trebuie să le îndeplinească procurorii Parchetului Naţional Anticorupţie sunt:

a) pentru funcţia de procuror general al Parchetului Naţional Anticorupţie, o vechime în funcţia de procuror sau de judecător de 10 ani;

b) pentru funcţia de procuror în cadrul Parchetului Naţional Anticorupţie, o vechime în funcţia de procuror sau de judecător de 6 ani.


       8. La articolul 9, alineatul (2)  va avea următorul cuprins:

     Art.9 - (2)  Condiţiile minime pe care trebuie să le îndeplinească procurorii Parchetului Naţional Anticorupţie sunt:

a) pentru funcţia de procuror naţional al Parchetului Naţional Anticorupţie, o vechime în funcţia de procuror sau judecător de 15 ani;

b)  pentru funcţia de procuror în cadrul Parchetului Naţional Anticorupţie, o vechime în funcţia de procuror sau judecător de 10 ani”. 

     Amendament  formulat de domnii deputaţi Emil Boc şi Mircea Toader.
     Se impune o vechime în funcţie, care să constituie o garanţie a profesionalismului şi eficienţei în activitatea specifică ce face obiectul proiectului de lege.

10.
Art. 10. – (2) Ofiţerii de poliţie judiciară îşi desfăşoară activitatea numai în cadrul Parchetului Naţional Anticorupţie, sub autoritatea procurorului general al Parchetului Naţional Anticorupţie.

     (3) Ofiţerii de poliţie judiciară efectuează actele de cercetare penală sub directa conducere, supraveghere şi controlul nemijlocit al procurorilor din Parchetul Naţional Anticorupţie.
     9. La articolul 10,  alineatele (2)  şi (3) vor avea următorul cuprins:

     Art.10 - (2) Ofiţerii de poliţie judiciară  îşi desfăşoară activitatea numai în cadrul Parchetului Naţional Anticorupţie, sub autoritatea exclusivă a procurorului general al Parchetului  Naţional Anticorupţie.

       (3) Ofiţerii de poliţie judiciară efectuează actele de cercetare penală sub directa conducere, supraveghere şi controlul nemijlocit al procurorilor din Parchetul Naţional Anticorupţie, cu excepţia actelor care sunt de competenţa exclusivă a procurorului.

Amendament formulat de domnul deputat Cornel Bădoiu.
     Pentru a se elimina orice posibilitate de imixtiune în activitatea Parchetului Naţional Anticorupţie.

    Pentru a delimita aria actelor de cercetare ce pot fi efectuate de ofiţerii de poliţie judiciară.

11.
     Art. 10. - (7) Ofiţerii de poliţie judiciară nu pot primi de la organele ierarhice superioare nici o altă însărcinare în afara unor situaţii şi evenimente excepţionale. În aceste cazuri, calitatea lor  de ofiţeri de poliţie judiciară se suspendă, prin ordinul procurorului general al Parchetului de pe lângă Curtea Supremă de Justiţie, până la încetarea situaţiei excepţionale care a determinat primirea altor însărcinări.


10. La articolul 10 alin. (7) va avea următorul cuprins:

     Art.10 - (7) Ofiţerii de poliţie judiciară nu pot primi de la organele Ministerului de Interne nici o altă însărcinare.

Autorul amendamentului domnul deputat Cornel Bădoiu.
Pentru a se elimina orice imixtiune în activitatea Parchetului Naţional Anticorupţie.



12
     Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

     a) dacă, indiferent de calitatea persoanelor care le-au comis, au cauzat o pagubă materială mai mare decât echivalentul în lei a 100.000 euro sau o perturbare deosebită de gravă a activităţii unei autorităţi publice, instituţii publice sau oricărei alte persoane juridice;

      11. Art.13 alin. (2) lit.a, se modifică astfel:

       Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

     a) dacă, indiferent de calitatea persoanelor care le-au comis, au cauzat o pagubă materială mai mare decât echivalentul în lei a 250.000 euro sau o perturbare deosebită de gravă a activităţii unei autorităţi publice, instituţii publice sau oricărei alte persoane juridice;
Autorul amendamentului domnul: deputat Cornel Bădoiu.
     Pentru a nu  încărca volumul de activitate al acestei instituţii nou create şi pentru a-i spori eficienţa în îndeplinirea atribuţiilor legale.

13.
     Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

……………………………………………

      b)  de către deputaţi, senatori, membrii  Guvernului,  secretari de stat şi asimilaţii acestora, judecătorii Curţii Constituţionale, membrii,  judecătorii, procurorii şi controlorii financiari ai Curţii de Conturi şi ai camerelor de conturi judeţene, preşedintele Consiliului Legislativ, Avocatul Poporului, guvernatorul şi viceguvernatorii Băncii Naţionale a României, preşedintele Consiliului Concurenţei, magistraţi, ofiţeri superiori, generali, mareşali, amirali, notari publici, executori judecătoreşti, consilieri judeţeni şi locali, primari, prefecţi, subprefecţi, persoane cu funcţii de conducere şi de control în cadrul autorităţilor publice centrale şi locale sau în cadrul instituţiilor publice, membrii consiliilor de administraţie şi persoane care deţin funcţii de conducere de la director, inclusiv, în sus în cadrul regiilor autonome de interes naţional sau local,  companiilor şi societăţilor naţionale, societăţilor comerciale la care statul sau o autoritate a administraţiei publice locale este acţionar, instituţiilor publice care au atribuţii în procesul de privatizare, unităţilor centrale financiar-bancare.
     12. La articolul 13,  alineatul (2) lit.b) va avea următorul cuprins:

     Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

……………………………………………

          b)  de către deputaţi, senatori, membrii  Guvernului,  secretari de stat şi asimilaţii acestora, judecătorii Curţii Supreme de Justiţie, ai Curţii Constituţionale, preşedintele Consiliului Legislativ, Avocatul Poporului, consilierii prezidenţiali şi consilierii de stat din cadrul Administraţiei Prezidenţiale, membrii,  judecătorii, procurorii şi controlorii financiari ai Curţii de Conturi, guvernatorul  şi viceguvernatorii Băncii Naţionale a României, preşedintele Consiliului Concurenţei, ceilalţi magistraţi, ofiţeri superiori, amirali, generali, mareşali, şi poliţişti cu grade echivalente, preşedinţii consiliilor judeţene, primarul general al municipiului Bucureşti, primarii sectoarelor municipiului Bucureşti şi primarii municipiilor reşedinţă de judeţ, prefecţi, subprefecţi, persoane cu funcţii de conducere şi de control în cadrul autorităţilor publice centrale, notarii publici, lichidatorii judiciari, comisarii Gărzii Financiare, membrii consiliilor de administraţie şi persoane care deţin funcţii de conducere de la director,  inclusiv, în cadrul regiilor autonome de interes naţional, al companiilor şi societăţilor naţionale, al băncilor şi societăţilor comerciale la care statul este acţionar majoritar, instituţiilor publice care au atribuţii în procesul de privatizare şi al unităţilor centrale financiar-bancare.

     Amendament formulat de domnul: deputat Acsinte Gaspar.
       Extinderea sferei de aplicare a textului  normativ, şi la alte categorii socio-profesionale reprezentative.

14.
     Art. 14. – (4) Serviciile şi organele specializate în culegerea şi prelucrarea informaţiilor, la cererea procurorului general al Parchetului Naţional Anticorupţie sau a procurorului anume desemnat de acesta, îi vor pune la dispoziţie, la sediul lor, datele şi informaţiile prevăzute  la alin. (3), neprelucrate.
     13. La articolul 14, alineatul (4) va avea următorul cuprins:

    Art.14 - (4) Serviciile şi organele specializate în culegerea şi prelucrarea informaţiilor, la cererea procurorului general al Parchetului Naţional Anticorupţie sau a procurorului anume desemnat de acesta, îi vor pune la dispoziţie datele şi informaţiile prevăzute  la alin. (3), neprelucrate.

     Amendament formulat de domnul: deputat Cornel Bădoiu.
     Se elimină sintagma “la  sediul lor” pentru  că nu se justifică această condiţionare în  ceea ce priveşte punerea datelor şi informaţiilor la dispoziţia instituţiei nou create, având în vedere rolul acesteia în combaterea infracţiunilor  de corupţie.

15.
     Art. 16. – (1) lit. b) punerea sub supraveghere sau sub ascultare a liniilor telefonice;


     14. La articolul 16, alineatul (1)  litera b) va avea următorul cuprins:

     b) punerea sub supraveghere sau  interceptarea comunicaţiilor;

     Amendamentul  Comisiei  pentru apărare, ordine publică şi siguranţă naţională.
     Se au în vedere diversele modalităţi existente privind supravegherea persoanei în astfel de situaţii.

16.
     Art. 20. – (1) După începerea urmăririi penale secretul bancar şi cel profesional nu sunt opozabile procurorilor Parchetului Naţional Anticorupţie. Datele şi informaţiile solicitate de procuror se comunică la cererea scrisă a acestuia.
     15. Art. 20 – (1)  va avea următorul cuprins: 

       Art. 20 – (1) După începerea urmăririi penale secretul bancar şi cel profesional, cu excepţia secretului profesional al avocatului, nu sunt opozabile procurorilor Parchetului Naţional Anticorupţie. Datele şi informaţiile solicitate de procuror se comunică la cererea scrisă a acestuia.

     Amendament propus de domnul deputat Cornel Bădoiu. 
      Conform normelor legale în vigoare, avocatul este obligat să respecte secretul profesional în îndeplinirea activităţii sale.

17
     Art. 24. – Dispoziţiile din Codul de procedură penală şi dispoziţiile procedurale din Legea nr.78/2000 pentru prevenirea, descoperirea şi sancţionarea faptelor de corupţie  se aplică, în mod corespunzător, şi în cauzele atribuite prin prezenta ordonanţă de urgenţă în competenţa Parchetului Naţional Anticorupţie.
       16. Art. 24 va avea următorul cuprins:

     Art. 24. – Dispoziţiile din Codul de procedură penală,  dispoziţiile procedurale din Legea nr.78/2000  pentru prevenirea, descoperirea şi combaterea faptelor de corupţie şi din Legea nr.115/1999 privind responsabilitatea ministerială se aplică, în mod corespunzător, şi în cauzele de competenţa Parchetului Naţional Anticorupţie.


         Completarea cadrului de aplicare şi a  competenţelor  Parchetului Naţional Anticorupţie.

18
     Art. 25 – Prin prezenta ordonanţă de urgenţă se instituie procurori de legătură la nivelul Parchetului Naţional Anticorupţie, care să asigure consultarea reciprocă în cazul infracţiunilor privitoare la corupţie cu procurori de legătură care funcţionează în alte state, în scopul coordonării acţiunilor acestora în cursul urmăririi penale.
      17. Art.25 va avea următorul cuprins: 

Art. 25 – În temeiul prezentei ordonanţe de urgenţă se instituie funcţia de procuror de legătură la nivelul Parchetului Naţional Anticorupţie, care să asigure consultarea reciprocă în cazul infracţiunilor privitoare la corupţie cu procurori de legătură care funcţionează în alte state, în scopul coordonării acţiunilor acestora în cursul urmăririi penale.

     Amendamentul Comisiei juridice. 
   Pentru rigoarea textului şi respectarea normelor de tehnică legislativă.

19
     Art.26. – În vederea schimbului de date şi de informaţii cu privire la investigarea şi urmărirea infracţiunilor atribuite, prin  prezenta ordonanţă de urgenţă, în competenţa Parchetului Naţional Anticorupţie se constituie un punct de contact în cadrul acestui parchet cu instituţii similare din alte state.
      18. Art.26 va avea următorul cuprins: 

     Art.26. – În vederea schimbului de date şi de informaţii cu privire la investigarea şi urmărirea infracţiunilor de competenţa Parchetului Naţional Anticorupţie se constituie un birou de legătură cu instituţii similare din alte state.

     Amendament propus de domnii: deputaţi Cornel Ştirbeţ şi Cornel Bădoiu. 
   Pentru a se preciza mai bine competenţele viitoarei structuri din cadrul Parchetului Naţional Anticorupţie.

Anexa 2. 

AMENDAMENTE RESPINSE:
Nr. Crt.
Text iniţial
Amendament respins

(autorul amendamentului)
Motivare

1. Argumente pentru susţinerea amendamentului

2. Argumente pentru respingerea amendamentului

1.
     Titlu:

      Lege pentru aprobarea Ordonanţei de  urgenţă a Guvernului  nr.43/2002 privind Parchetul Naţional Anticorupţie.
     Titlu: 

     Lege pentru respingerea Ordonanţei de Urgenţă nr.43/04.04.2002 privind parchetul Anticorupţie.

     Autorul amendamentului: domnul deputat Augustin Lucian Bolcaş.
     (1)  ordonanţa de urgenţă este neconstituţională, pentru următoarele considerente:

- contravine prevederilor art.114 alin.(4) din Constituţia României, nefiind justificată şi nici întrunită condiţia de “caz excepţional” cerută de text;

- nu se poate crea, printr-o ordonanţă de  urgenţă, o instituţie la nivel naţional, străină sistemului constituţional al organelor statului;

     - ca atribuţii ale unui sistem de organe prevăzute în art.130 şi 131 din Constituţie, în art.26-41 din Legea nr.92/1992 şi art.30-46 din Legea nr.56/1993, să fie trecute prin ordonanţă  de urgenţă, în competenţa unui alt organ.     

      (2) Nu sunt aspecte de neconstituţionalitate, deoarece instituţia nou creată reprezintă un sector specializat al Parchetului General.

2.
      (Text din Ordonanţa de Urgenţă nr.43/2002).    

     Art.1 - (3)  Parchetul Naţional Anticorupţie se organizează ca structură autonomă, cu personalitate juridică, în cadrul Ministerului Public, este condus de un procuror general şi este coordonat de procurorul general al Parchetului de pe lângă Curtea Supremă de Justiţie. Procurorul general al Parchetului Naţional Anticorupţie este asimilat adjunctului procurorului general al Parchetului de pe lângă Curtea Supremă de Justiţie.


     Art. 1 – (3). Parchetul Naţional Anticorupţie se organizează ca structura autonomă, cu personalitate juridică, în  cadrul Ministerului Public,  şi este condus de un procuror general.

     Amendament propus de   domnul deputat Cornel Ştirbeţ.
     (1) Pentru a se asigura independenţa instituţiei.

     (2)  Coordonarea activităţii de către procurorul general al Parchetului de pe lângă Curtea Supremă de Justiţie este justificată de  includerea Parchetului Naţional Anticorupţie, ca structură autonomă, în cadrul Ministerului Public


      Art.1 - (3)  Parchetul Naţional Anticorupţie se organizează ca structură autonomă, cu personalitatea juridică, în cadrul Ministerului Public, este condus de un procuror general şi este coordonat de procurorul general al Parchetului de pe lângă Curtea Supremă de Justiţie. Procurorul general al Parchetului Naţional Anticorupţie este asimilat adjunctului procurorului general al Parchetului de pe lângă Curtea Supremă de Justiţie.
     Art. 1 – (3). Parchetul Naţional Anticorupţie se organizează ca structură autonomă, cu personalitate juridică, în  cadrul Ministerului Public, şi este condus de un procuror naţional.

     Amendament propus de   domnul deputat Emil Boc.
     (1) Pentru a asigura independenţa instituţiei.

     (2) Titlul de “procuror naţional” poate crea confuzii cu titlul de “procuror general”, care reprezintă vârful ierarhiei Parchetului General de pe lângă Curtea Supremă de Justiţie.

     De altfel termenul propus nu se regăseşte în terminologia de specialitate.

4.
    
     Articolul 3 alineatul (1) se completează cu litera g), având următorul cuprins:

     “g) selecţionarea, pregătirea şi promovarea personalului  propriu”.

     Autorul amendamentului  Comisia pentru apărare, ordine publică şi siguranţă naţională.
     (1) Se impune o precizare pe linia recrutării şi perfecţionării personalului Parchetului Naţional Anticorupţie.

     (2) Precizarea nu este necesară, textul art.3,  astfel cum a fost votat,  fiind cuprinzător.

5.
     Art.4 – (1) Parchetul Naţional Anticorupţie este condus, potrivit prevederilor art.1 alin.(3), de un procuror general, ajutat de un procuror general adjunct, asimilat cu procurorul consilier al procurorului general al Parchetului de pe lângă Curtea Supremă de Justiţie.
     Art.4 – (1) Parchetul Naţional Anticorupţie este condus, potrivit art.1 alin.(3), de un procuror general, ajutat de un procuror general adjunct. 

     Autorul amendamentului: domnul deputat Cornel Ştirbeţ.
     (1) Se elimină ambiguităţile privind subordonarea procurorului general adjunct al Parchetului Naţional Anticorupţie.

      (2) Se menţine textul iniţial ca fiind cuprinzător.

6.
     Art. 4 – (1) Parchetul Naţional Anticorupţie este condus, potrivit prevederilor art.1 alin.(3), de un procuror general, ajutat de un procuror general adjunct, asimilat cu procurorul consilier al procurorului general al Parchetului de pe lângă Curtea Supremă de Justiţie.

      (2) Procurorul general al Parchetului Naţional Anticorupţie este ordonator secundar de credite.

     (3) Finanţarea cheltuielilor curente şi de capital ale Parchetului Naţional Anticorupţie se asigură de la bugetul de stat, prin bugetul Ministerului Public.
     Art.4 - (1) Parchetul Naţional Anticorupţie este condus, potrivit art.1 alin.(3) de un procuror naţional, ajutat de un procuror naţional adjunct.

     (2) Procurorul Naţional al Parchetului Naţional Anticorupţie este ordonator principal de credite.

     (3) Finanţarea cheltuielilor curente şi de capital ale Parchetului Naţional Anticorupţie se asigură de la bugetul de stat.

     Amendament propus de domnul deputat Emil Boc.
     (1) Se precizează titulatura unor funcţii şi modul de finanţare a activităţii instituţiei.

     (2)  Calitatea de ordonator principal, precum şi finanţarea directă de la bugetul de stat exced normelor legale în vigoare.

7.
     Art. 5 -  (2) În cadrul secţiilor se pot organiza servicii şi birouri, prin ordin al ministrului justiţiei, la propunerea procurorului general al Parchetului Naţional Anticorupţie, cu avizul  procurorului general al Parchetului de pe lângă Curtea Supremă de justiţie.

     Art. 5 -  (2)  În cadrul secţiilor se pot organiza servicii şi birouri, prin ordin al ministrului justiţiei, la propunerea procurorului general al Parchetului Naţional Anticorupţie. 

     Amendament propus  de domnul deputat Cornel Ştirbeţ.
     (1) Eliminarea avizului procurorului general se justifică prin  inexistenţa raportului de subordonare.

     (2) Se menţine textul astfel cum a fost votat de comisie, în care se prevede că se pot organiza servicii şi birouri prin ordin al procurorului general al Parchetului de pe lângă Curtea Supremă de Justiţie.

8.
      Art. 5 - (2) În cadrul secţiilor se pot organiza servicii şi birouri, prin ordin al ministrului justiţiei, la propunerea procurorului general al Parchetului Naţional Anticorupţie, cu avizul  procurorului general al Parchetului de pe lângă Curtea Supremă de Justiţie.


      Art. 5 - (2) În cadrul secţiilor se pot organiza servicii şi birouri, prin ordin al ministrului justiţiei, la propunerea procurorului  naţional al Parchetului Naţional Anticorupţie”.  

      Amendament propus  de domnul deputat Emil Boc.
     (1) Eliminarea avizului procurorului general se justifică prin  inexistenţa raportului de subordonare.

      (2)  Se menţine textul astfel cum a fost votat de comisie, în care se prevede că se pot organiza servicii şi birouri prin ordin al procurorului general al Parchetului de pe lângă Curtea Supremă de Justiţie.

9.
    Art.5 - (3)  În cadrul Parchetului Naţional Anticorupţie se înfiinţează un birou pentru studierea cauzelor care generează şi a condiţiilor care favorizează corupţia, subordonat direct procurorului general al Parchetului Naţional Anticorupţie. 
      Art. 5 alin. (3) – Se elimină.

     Amendament propus de domnul deputat Cornel Ştirbeţ.
     (1) Este superflu, având în vedere prevederile alin. (2).

     (2) Textul este necesar în contextul actului normativ, deoarece reglementează înfiinţarea unui birou special în cadrul Parchetului Naţional Anticorupţie.

10.
     Art.7 - (3)  Numărul procurorilor, al ofiţerilor de poliţie judiciară şi al specialiştilor menţionaţi la art.6, încadraţi în serviciile prevăzute la alin.(1), este stabilit de procurorul general al Parchetului de pe lângă Curtea Supremă de Justiţie, la propunerea  procurorului general al Parchetului Naţional Anticorupţie, pentru fiecare serviciu, în funcţie de volumul şi de  complexitatea activităţii de urmărire penală, în limita numărului total de posturi aprobat.


     Art.7 - (3)  Numărul procurorilor, al ofiţerilor de poliţie judiciară şi al specialiştilor menţionaţi la art.6, încadraţi în serviciile prevăzute la alin.1, este stabilit de  ministrul justiţiei, la  propunerea procurorului general al Parchetului Naţional Anticorupţie  pentru fiecare serviciu, în funcţie de volumul  şi   complexitatea activităţii de urmărire penală, în limita numărului total de posturi aprobat.

      Amendament propus de domnul deputat Cornel Ştirbeţ.


     (1) Pentru concordanţă cu art.5 alin. (2) şi  alin. (2) al art.7.

     (2) Se menţine textul iniţial fiind în concordanţă cu prevederile art.5 alin. (2), astfel cum a fost adoptat de comisie.

11.
     Art.8. – (1) Procurorul general al Parchetului Naţional Anticorupţie este numit şi eliberat din funcţie de Preşedintele României, la propunerea ministrului justiţiei, pe o perioadă de 6 ani, cu posibilitatea reînoirii o singură dată a mandatului.  

     (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului general al Parchetului Naţional Anticorupţie, pe o perioadă de 6 ani, cu posibilitatea prelungirii încadrării în funcţie, cu acordul lor. 


      Art.8 – (1) Procurorul general al Parchetului Naţional Anticorupţie este numit şi eliberat din funcţie de Preşedintele României, la propunerea ministrului justiţiei, pe o perioadă de 6 ani, fără posibilitatea reînoirii mandatului.  

     (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului general al Parchetului Naţional Anticorupţie, pe o perioadă de 6 ani, fără posibilitatea prelungirii încadrării. 

      Amendament formulat de domnul deputat Cornel Ştirbeţ.
(1)  Parchetul Naţional Anticorupţie este o structură  constituită pentru situaţii excepţionale şi în mod firesc, presiunile şi stresul pe o perioadă mai lungă de 6 ani  sunt contraproductive.

(2) Se menţine textul astfel cum a fost votat de comisie,  prelungirea încadrării în funcţie fiind justificată în raport de rezultatele activităţii depuse.

12.
      Art.8. – (1) Procurorul general al Parchetului Naţional Anticorupţie este numit şi eliberat din funcţie de Preşedintele României, la propunerea ministrului justiţiei, pe o perioadă de 6 ani, cu posibilitatea reînoirii o singură dată a mandatului.  

     (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului general al Parchetului Naţional Anticorupţie, pe o perioadă de 6 ani, cu posibilitatea prelungirii încadrării în funcţie, cu acordul lor. 


     Art.8. – (1) Procurorul Naţional al Parchetului Naţional Anticorupţie este numit şi eliberat din funcţie de Preşedintele României, la propunerea ministrului justiţiei, pe o perioadă de 6 ani, fără posibilitatea reînoirii mandatului.  

     (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului naţional al Parchetului Naţional Anticorupţie, pe o perioadă de 6 ani, fără posibilitatea prelungirii duratei încadrării în funcţie. 
     Amendament formulat de domnii deputaţi Emil Boc şi Mircea Toader.


       (1) Parchetul Naţional Anticorupţie este o structură  constituită pentru situaţii excepţionale şi în mod firesc, presiunile şi stresul pe o perioadă mai lungă de 6 ani  sunt contraproductive.

(2) Se menţine textul astfel cum a fost votat de comisie,  prelungirea încadrării în funcţie fiind justificată în raport de rezultatele activităţii depuse.



13.
     Art.8 - (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului general al Parchetului Naţional Anticorupţie, pe o perioadă de 6 ani, cu posibilitatea prelungirii încadrării în funcţie, cu acordul lor. 


      Art.8 - (2) Procurorii Parchetului Naţional Anticorupţie sunt numiţi şi eliberaţi din funcţie de ministrul justiţiei, la propunerea procurorului general al Parchetului de pe lângă Curtea Supremă de Justiţie, pe baza recomandării procurorului general al Parchetului Naţional Anticorupţie. 

     Comisia  de apărare, ordine publică şi siguranţă naţională.
     (1) Nu este necesar menţionarea posibilităţii prelungirii încadrării în funcţie. 

      (2) Se menţine textul astfel cum a fost votat de comisie, prelungirea încadrării în funcţie fiind justificată în raport de rezultatele  activităţii depuse.

14.
     Art.9 - (1) Pentru a fi numiţi în Parchetul Naţional Anticorupţie, procurorii trebuie să aibă calităţi profesionale deosebite, să se bucure de o bună reputaţie, să aibă o conduită morală ireproşabilă şi o pregătire specializată în combaterea infracţiunilor de corupţie.


       Art.9 - (1) Pentru a fi numiţi în Parchetul Naţional Anticorupţie, procurorii civili sau militari trebuie să aibă calităţi profesionale deosebite, să se bucure de o bună reputaţie, să aibă o conduită morală ireproşabilă şi o pregătire specializată în combaterea infracţiunilor de corupţie.

     Amendament formulat de domnul deputat Cornel Bădoiu.
       (1) În cuprinsul ordonanţei nu se aminteşte în nici un fel de Parchetul   Militar, ceea ce contravine Legii nr.56/1993.

      (2) Termenul de "procurori" folosit în text este acoperitor pentru ambele categorii de procurori (civili sau militari).

15.
     Art.9 - (2) Condiţiile minime de  vechime pe care trebuie să le îndeplinească procurorii Parchetului Naţional Anticorupţie sunt: 

      b)  pentru  funcţia de procuror în cadrul  Parchetului Naţional Anticorupţie, o vechime în funcţia de procuror sau de judecător de 6 ani.
      Art.9 - (2) Condiţiile minime de  vechime pe care trebuie să le îndeplinească procurorii Parchetului Naţional Anticorupţie sunt: 

      b)  pentru  funcţia de procuror în cadrul  Parchetului Naţional Anticorupţie, o vechime în funcţia de procuror sau de judecător de 8 ani.
    Amendament propus de Comisia pentru apărare, ordine publică şi siguranţă naţională 
(1) Se apreciază că este necesară o vechime mai mare pentru a exercita funcţia de procuror în cadrul Parchetului Naţional Anticorupţie.

(2) Se menţine textul astfel cum a fost votat de comise, unde  se prevede o vechime de 10 ani în loc de 6 ani.

16.
     Art.10 -  (2) Ofiţerii de poliţie judiciară îşi desfăşoară  activitatea numai în cadrul Parchetului Naţional Anticorupţie, sub autoritatea procurorului general al Parchetului Naţional Anticorupţie.
      Art.10 -  (2) Ofiţerii de poliţie judiciară îşi desfăşoară  activitatea numai în cadrul Parchetului Naţional Anticorupţie, fiind subordonaţi ierarhic numai conducerii structurilor interne ale Parchetului Naţional Anticorupţie. 

     Amendament propus de domnul deputat Cornel Ştirbeţ. 
(1) Eliminarea subordonării faţă de  structurile Ministerului de Interne.

(2) Se menţine textul aşa cum a fost votat de comisie, unde se face precizarea că ofiţerii de poliţie judiciară îşi desfăşoară activitatea sub autoritatea exclusivă a procurorului.

17.
     Art.10 – (5)  Numirea ofiţerilor de poliţie judiciară în cadrul Parchetului Naţional Anticorupţie se  face prin ordinul procurorului general al Parchetului de pe lângă Curtea Supremă de  Justiţie, la propunerea procurorului general al Parchetului Naţional Anticorupţie, cu avizul ministrului de interne, dintre ofiţerii de poliţie care au absolvit o formă de învăţământ superior şi au minimum 6 ani vechime în structuri cu atribuţii de constatare, investigare şi cercetare a infracţiunilor de corupţie.
     Art.10 – (5)  Numirea ofiţerilor de poliţie judiciară în cadrul Parchetului Naţional Anticorupţie se  face prin ordin al procurorului general al Parchetului de pe lângă Curtea Supremă de  Justiţie, la propunerea ministrului de interne, dintre ofiţerii de poliţie care au absolvit o formă de învăţământ superior şi au minimum 6 ani vechime în structuri cu atribuţii de constatare, investigare şi cercetare a infracţiunilor de corupţie. Numirea se face pe o perioadă de maxim 6 ani. 

      Amendament propus de domnul deputat Cornel Ştirbeţ
(1) Se elimină o verigă din lanţul decizional cu consecinţe pentru eficienţă.

(2) Textul iniţial instituie o mai bună selecţionare a personalului de poliţie judiciară pentru Parchetul Naţional Anticorupţie.

18.
      Art.10 – (5)  Numirea ofiţerilor de poliţie judiciară în cadrul Parchetului Naţional Anticorupţie se  face prin ordin al procurorului general al Parchetului de pe lângă Curtea Supremă de  Justiţie, la propunerea procurorului general al Parchetului Naţional Anticorupţie, cu avizul ministrului de interne, dintre ofiţerii de poliţie care au absolvit o formă de învăţământ superior şi au minimum 6 ani vechime în structuri cu atribuţii de constatare, investigare şi cercetare a infracţiunilor de corupţie.


     Art.10 – (5)  Numirea ofiţerilor de poliţie judiciară în cadrul Parchetului Naţional Anticorupţie se  face prin ordin al procurorului general al Parchetului de pe lângă Curtea Supremă de  Justiţie, la propunerea procurorului general al Parchetului Naţional Anticorupţie, cu avizul ministrului de interne, dintre ofiţerii de poliţie care au absolvit o formă de învăţământ superior şi au minimum 8 ani vechime în structuri cu atribuţii de constatare, investigare şi cercetare a infracţiunilor de corupţie.

        Amendament propus de Comisia pentru apărare, ordine publică şi  siguranţă naţională.


(1) Se are în vedere o experienţă mai îndelungată în profesie.

(2) Se apreciază că textul iniţial este corespunzător condiţiei de vechime necesară ofiţerilor de poliţie judiciară  pentru Parchetul Naţional Anticorupţie.

19.
     Art. 10 – (6) Ofiţerii de poliţie judiciară sunt numiţi pe o perioadă de 6 ani, cu posibilitatea prelungirii numirii în funcţie cu acordul acestora.
     Art.10 - (6) - se elimină. 

     Amendament propus de domnul deputat Cornel Ştirbeţ.
(1) Prevederea este inclusă la art.5.

(2) Prevederea din acest alineat nu se regăseşte la art.5 din textul ordonanţei.

20.
     Art. 10  - (7)  Ofiţerii de poliţie judiciară nu pot primi de la organele ierarhic superioare nici o altă  însărcinare în afara unor situaţii şi evenimente excepţionale.  În aceste cazuri calitatea lor de ofiţer de poliţie judiciară se suspendă, prin ordin al procurorului general al Parchetului de pe lângă Curtea Supremă de Justiţie, până la încetarea situaţiei excepţionale care a determinat primirea altor însărcinări.
     Art.10 - (7) - se elimină.

     Amendament propus de domnul deputat Cornel Ştirbeţ.
(1) Menţionarea acestei posibilităţi ar crea stări de confuzie şi lipsă de reacţie în unele situaţii.

(2) Textul astfel cum a fost adoptat de comisie înlătură orice stare de confuzie.

21.
     Art. 11  - (1)  În cadrul Parchetului Naţional Anticorupţie sunt numiţi, prin ordin al procurorului general al Parchetului de pe lângă Curtea Supremă de Justiţie, la propunerea procurorului general al Parchetului Naţional Anticorupţie, cu avizul ministerelor de resort, specialişti cu înaltă calificare în  domeniul economic, financiar, bancar, vamal, informatic, precum şi în alte domenii, pentru clarificarea unor aspecte tehnice în activitatea de urmărire penală.
     Art. 11  - (1)  În cadrul Parchetului Naţional Anticorupţie sunt numiţi, prin ordin al procurorului general al Parchetului Naţional Anticorupţie, la propunerea  miniştrilor de resort, specialişti cu înaltă calificare în  domeniul economic, financiar, bancar, vamal, informatic, precum şi în alte domenii, pentru clarificarea  unor aspecte tehnice în activitatea de urmărire penală.

     Amendament propus de domnul deputat Cornel Ştirbeţ
(1) Aceeaşi motivare ca la art.10 - (5).

(2) Se are în vedere o  verificare cât mai completă socio-profesională a specialiştilor respectivi.



22.
     Art.12 – Funcţia de procuror, ofiţer de poliţie judiciară sau de specialist în cadrul Parchetului Naţional Anticorupţie este incompatibilă cu orice altă funcţie publică sau privată, cu excepţia funcţiilor didactice din învăţământul superior.
     Art.12 – Funcţia de procuror, ofiţer de poliţie judiciară sau de specialist în cadrul Parchetului Naţional Anticorupţie este incompatibilă cu orice altă funcţie publică sau privată. 

     Amendament propus de Comisia pentru apărare, ordine publică şi siguranţă naţională.
(1) Nu se justifică prevederile acestei excepţii în text.

(2) Activitatea didactică în cadrul învăţământului superior este compatibilă cu statutul acestor specialişti şi reprezintă o garanţie a nivelului de pregătire în plan profesional.

23.
     Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

a) ……………………………….

b) ………………………………..


     Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în condiţiile prevăzute la art.29 din Codul de procedură penală. 

      Amendament propus de Comisia pentru apărare, ordine publică şi siguranţă naţională.
(1) Art.29 din Codul de procedură penală prevede competenţa instanţelor de judecată după calitatea persoanei cercetate. 

(2) Textul, astfel cum a fost votat de comisie, este explicit atât în ceea ce priveşte competenţa materială, cât şi cea personală ale acestei instituţii nou create. 

24.
     Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

     a) dacă, indiferent de calitatea persoanelor care le-au comis, au cauzat o pagubă materială mai mare decât echivalentul în lei a 100.000 euro sau o perturbare deosebită de gravă a activităţii unei autorităţi publice, instituţii publice sau oricărei alte persoane juridice;


    Art.13. – (2) Sunt de competenţa Parchetului Naţional Anticorupţie care funcţionează la nivel naţional, infracţiunile prevăzute în Legea nr.78/2000, săvârşite în una din următoarele condiţii: 

a) dacă, indiferent de calitatea persoanelor care le-au comis, au cauzat o pagubă materială mai mare decât echivalentul în lei a 100.000 euro;

     Amendament propus de domnii deputaţi Valentin Vasilescu, Emil Boc şi Liviu Negoiţă. 
(1) Se consideră suficient textul care se referă la valoarea pagubei materiale produsă prin infracţiunile prevăzute în Legea nr.78/2002. 

(2) Se menţine textul astfel cum a fost votat de comisie, pentru a acoperi şi alte efecte ale infracţiunilor de corupţie care justifică intervenţia Parchetului Naţional Anticorupţie. 

25.
      Art.13 - (2) 

      b)  de către deputaţi, senatori, membrii  Guvernului,  secretari de stat şi asimilaţii acestora, judecătorii Curţii Constituţionale, membrii,  judecătorii, procurorii şi controlorii financiari ai Curţii de Conturi şi ai camerelor de conturi judeţene, preşedintele Consiliului Legislativ, Avocatul Poporului, guvernatorul şi viceguvernatorii Băncii Naţionale a României, preşedintele Consiliului Concurenţei, magistraţi, ofiţeri superiori, generali, mareşali, amirali, notari publici, executori judecătoreşti, consilieri judeţeni şi locali, primari, prefecţi, subprefecţi, persoane cu funcţii de conducere şi de control în cadrul autorităţilor publice centrale şi locale sau în cadrul instituţiilor publice, membrii consiliilor de administraţie şi persoane care deţin funcţii de conducere de la director, inclusiv, în sus în cadrul regiilor autonome de interes naţional sau local,  companiilor şi societăţilor naţionale, societăţilor comerciale la care statul sau o autoritate a administraţiei publice locale este acţionar, instituţiilor publice care au atribuţii în procesul de privatizare, unităţilor centrale financiar-bancare.
    Art.13 - (2)  lit.b) - se abrogă. 

    Amendament propus de Comisia pentru apărare, ordine publică şi siguranţă naţională.

(1) Restrângerea competenţei exclusive a Parchetului Naţional Anticorupţie numai cu privire la cuantumul pagubei materiale produse prin infracţiunile prevăzute în Legea nr.78/2000. 

       (2) Textul, astfel, cum a fost votat de comisie este explicit, atât în ceea ce priveşte competenţa materială , cât şi cea personală ale acestei instituţii nou create. 

26.
     Art.13 - (2) 

    b)  de către deputaţi, senatori, membrii  Guvernului,  secretari de stat şi asimilaţii acestora, judecătorii Curţii Constituţionale, membrii,  judecătorii, procurorii şi controlorii financiari ai Curţii de Conturi şi ai camerelor de conturi judeţene, preşedintele Consiliului Legislativ, Avocatul Poporului, guvernatorul şi viceguvernatorii Băncii Naţionale a României, preşedintele Consiliului Concurenţei, magistraţi, ofiţeri superiori, generali, mareşali, amirali, notari publici, executori judecătoreşti, consilieri judeţeni şi locali, primari, prefecţi, subprefecţi, persoane cu funcţii de conducere şi de control în cadrul autorităţilor publice centrale şi locale sau în cadrul instituţiilor publice, membrii consiliilor de administraţie şi persoane care deţin funcţii de conducere de la director, inclusiv, în sus în cadrul regiilor autonome de interes naţional sau local,  companiilor şi societăţilor naţionale, societăţilor comerciale la care statul sau o autoritate a administraţiei publice locale este acţionar, instituţiilor publice care au atribuţii în procesul de privatizare, unităţilor centrale financiar-bancare.
    Art.13 - (2) 

b) de către deputaţi, senatori, membrii  Guvernului,  secretari de stat şi asimilaţii acestora, judecătorii Curţii Constituţionale, membrii,  judecătorii, procurorii şi controlorii financiari ai Curţii de Conturi şi ai camerelor de conturi judeţene, preşedintele Consiliului Legislativ, Avocatul Poporului, guvernatorul şi viceguvernatorii Băncii Naţionale a României, preşedintele Consiliului Concurenţei, magistraţi, ofiţeri superiori, generali, mareşali, amirali, notari publici, executori judecătoreşti, comisari ai Gărzii Financiare, primari, viceprimari, prefecţi, subprefecţi, preşedinţi şi vicepreşedinţi ai consiliilor judeţene, persoane cu funcţii de conducere şi de control în cadrul autorităţilor  şi instituţiilor  publice centrale, persoane care deţin funcţii de conducere de la director, inclusiv, în sus în cadrul regiilor autonome de interes naţional,   companiilor şi societăţilor naţionale, societăţilor comerciale la care statul este acţionar, instituţiilor publice care au atribuţii în procesul de privatizare, unităţilor centrale financiar-bancare.

     Amendament propus de domnul deputat Cornel Ştirbeţ.
(1) Restrângerea competenţei exclusive datorită posibilităţilor operaţionale.

(2) Se menţine textul astfel cum a fost votat de comisie,  fiind explicit atât în ceea ce priveşte competenţa materială cât şi cea personală ale instituţiei nou create.

27.
     Art. 14 – (2)     Persoanele cu atribuţii de control sunt obligate ca în cursul efectuării actului de control, în situaţiile prevăzute la alin. (1), să procedeze la asigurarea şi conservarea urmelor infracţiunii, a corpurilor delicte şi a oricăror mijloace de probă ce pot servi organelor de urmărire penală.
     Art. 14 – (2)     Persoanele cu atribuţii de control sunt obligate ca în cursul efectuării actului de control, în situaţiile prevăzute la alin. (1), să procedeze la asigurarea şi protejarea urmelor infracţiunii, a corpurilor delicte şi a oricăror mijloace de probă ce pot servi organelor de urmărire penală.

     Amendament propus de Comisia pentru apărare, ordine publică şi siguranţă naţională
(1) Termenul propus este mai corespunzător cu privire la obligaţiile persoanelor cu atribuţii de control.

(2) Se menţine redactarea iniţială pentru rigoare şi concordanţă cu terminologia juridică consacrată.

28.
     Art. 16 – (1) Când sunt indicii temeinice cu privire la săvârşirea uneia dintre infracţiunile atribuite prin prezenta ordonanţă de urgenţă  în competenţa Parchetului Naţional Anticorupţie, în scopul strângerii de probe sau al identificării făptuitorului, procurorii Parchetului Naţional Anticorupţie pot să dispună, pe o durată de cel mult 30 de zile:
     Art. 16 – (1) Când sunt indicii temeinice cu privire la săvârşirea uneia dintre infracţiunile atribuite prin prezenta ordonanţă de urgenţă  în competenţa Parchetului Naţional Anticorupţie, în scopul strângerii de probe sau al identificării făptuitorului, la propunerea procurorului,  procurorul general al Parchetului Naţional Anticorupţie poate să dispună, pe o durată de cel mult 30 de zile:

      Amendament propus de domnul deputat Cornel Ştirbeţ
(1) Restrângerea posibilităţii de a se abuza de aceste măsuri.

(2) Textul iniţial se justifică, pentru eficientizarea activităţii Parchetului Naţional Anticorupţie în instrumentarea cazurilor pe care le cercetează.

29.
     Art. 16 – (1) Când sunt indicii temeinice cu privire la săvârşirea uneia dintre infracţiunile atribuite prin prezenta ordonanţă de urgenţă  în competenţa Parchetului Naţional Anticorupţie, în scopul strângerii de probe sau al identificării făptuitorului, procurorii Parchetului Naţional Anticorupţie pot să dispună, pe o durată de cel mult 30 de zile:
     Art. 16 – (1) Când există indicii temeinice cu privire la săvârşirea uneia dintre infracţiunile atribuite prin prezenta ordonanţă de urgenţă  în competenţa Parchetului Naţional Anticorupţie, în scopul strângerii de probe sau al identificării făptuitorului, procurorii Parchetului Naţional Anticorupţie pot să dispună, pe o durată de cel mult 15 de zile:

     Amendament propus de domnul deputat Emil Boc.
(1) Se propune reducerea termenului de la 30 la 15 zile întrucât  măsurile de supraveghere nu trebuie să îngrădească unele drepturi ale persoanei pe o perioadă prea îndelungată.

(2) Se menţine textul iniţial având în vedere complexitatea instrumentării unor cazuri de corupţie.

30.
     Art. 16  - (2) Pentru motive temeinice măsurile prevăzute la alin. (1) pot fi prelungite de procuror prin ordonanţă motivată, fiecare prelungire neputând depăşi 30 de zile.
     Art. 16  - (2) - se elimină. 

     Amendament propus de domnul deputat Cornel Ştirbeţ
(1) Păstrarea textului în forma prezentată  reprezintă un abuz.

(2) Textul este în conformitate cu prevederile generale din materia procedurii penale.

31.
     Art. 16  - (2) Pentru motive temeinice măsurile prevăzute la alin. (1) pot fi prelungite de procuror prin ordonanţă motivată, fiecare prelungire neputând depăşi 30 de zile.
     Art. 16  - (2) Pentru motive temeinice măsurile prevăzute la alin. (1) pot fi prelungite de procuror prin ordonanţă motivată, cu aprobarea procurorului naţional al Parchetului Naţional Anticorupţie, fiecare prelungire neputând depăşi 15  zile.

     Amendament propus de domnul deputat Emil Boc.
(1) Se propune reducerea termenului de la 30 la 15 zile întrucât  măsurile de supraveghere nu trebuie să îngrădească unele drepturi ale persoanei pe o perioadă prea îndelungată.

(2) Se menţine textul iniţial având în vedere complexitatea instrumentării unor cauze de corupţie.

32.
     Art. 20 – (1)  După începerea urmăririi penale secretul bancar şi cel profesional nu sunt opozabile procurorilor Parchetului Naţional Anticorupţie. Datele şi informaţiile solicitate de procuror se comunică la cererea scrisă a acestuia.
     Art. 20 – (1)  După începerea urmăririi penale secretul bancar şi cel profesional nu sunt opozabile procurorilor Parchetului Naţional Anticorupţie. Datele şi informaţiile solicitate de procuror se comunică la cererea scrisă a Procurorului General al României. 

   Amendament propus de domnul deputat Napoleon Pop. 
(1) Conform art.1 Parchetul Naţional Anticorupţie se organizează în cadrul Ministerului Public, condus de Procurorul General al României.

(2) Textul iniţial urmăreşte creşterea operativităţii în cadrul atribuţiilor conferite de lege procurorilor Parchetului Naţional Anticorupţie.

33.
     Art. 20 – (3)  Verificarea conturilor bancare şi a  conturilor asimilate acestora poate fi efectuată numai la cererea procurorului general al Parchetului Naţional Anticorupţie sau a procurorului anume desemnat de acesta.
     Art. 20 – (3)  Verificarea conturilor bancare şi a  conturilor asimilate acestora poate fi efectuată numai la cererea procurorului general al Parchetului Naţional Anticorupţie.

     Amendament propus de domnul deputat Cornel Ştirbeţ
(1) Este o măsură excepţională.

(2) Textul iniţial preia instituţia delegării competenţei din dreptul comun.

34.
     Art. 20 – (3)  Verificarea conturilor bancare şi a  conturilor asimilate acestora poate fi efectuată numai la cererea procurorului general al Parchetului Naţional Anticorupţie sau a procurorului anume desemnat de acesta.
     Art. 20 – (3)  Verificarea conturilor bancare şi a  conturilor asimilate acestora poate fi efectuată numai la cererea procurorului general al Parchetului Naţional Anticorupţie sau a procurorului anume desemnat de acesta, aprobată de Procurorul General al României. 

     Amendament propus de domnul deputat Napoleon Pop.
(1) Conform art.1 Parchetul Naţional Anticorupţie se organizează în cadrul Ministerului Public, condus de Procurorul General al României.

(2) Textul iniţial urmăreşte creşterea operativităţii în cadrul atribuţiilor conferite de lege procurorilor Parchetului Naţional Anticorupţie.

35.
     Art.26 - În vederea schimbului de date şi de informaţii cu privire la investigarea şi urmărirea infracţiunilor atribuite prin  prezenta ordonanţă de urgenţă în competenţa Parchetului Naţional Anticorupţie se constituie un punct de contact în cadrul acestui parchet cu instituţii simulare din alte state.
     Art.26 - se elimină. 

     Amendament propus de domnul deputat Cornel Ştirbeţ.
(1) Textul legii prevede posibilitatea înfiinţării de servicii, birouri şi alte structuri legale în funcţie de nevoi. Punctul de contact nu este recunoscut ca o componentă legală a nici unei structuri.

(2) Se menţine textul astfel cum a fost adoptat de comisie prin care se modifică terminologia folosită, "punctul de contact" fiind înlocuit  cu "birou de legătură".

PREŞEDINTE,         







SECRETAR,          

     dr. Ionel OLTEANU 

